UDHËZIM
Nr. 19, datë 22.6.2022

PËR DEKLARIMIN PËR PUNËSIM

[bookmark: _GoBack]Në mbështetje të pikës 4, të nenit 102, të Kushtetutës së Republikës së Shqipërisë, dhe nenit 80, të ligjit nr. 79/2021, “Për të huajt”, 

UDHËZOJ: 

1. Kryerjen e deklarimit për punësim, për shtetasit e huaj të përcaktuar në shkronjën “a” dhe “ç”, të nenit 80, të ligjit nr. 79/2021, “Për të huajt”. 
2. Deklarimi për punësim është detyrimi i të huajve për të regjistruar të dhënat e punësimit në data base-in e sistemin informatik të Agjencisë Kombëtare të Punësimit dhe Aftësive.
3. Deklarimi për punësim kryhet në sistemin elektronik online nga punëdhënësi ose i huaji i vetëpunësuar apo investitor, brenda 7 (shtatë) ditëve nga fillimi i punës. 
4. Dokumentet e nevojshme për kryerjen e deklarimit për punësim janë: 
a) Dokument identifikimi; 
b) Kontratë pune/vërtetim regjistrimi në Qendrën Kombëtare të Biznesit;
c) Dokument që vërteton adresën e banimit.
5. Në rast se dokumentacioni nuk është i plotë, brenda 4 (katër) ditë pune i kthehet përgjigje shtetasit me komente për plotësim. 
6. Konfirmimi për kryerjen e deklarimit për punësim jepet në rrugë elektronike nga sistemi, jo më vonë se 5 (pesë) ditë kalendarike nga momenti i plotësimit të të dhënave dhe i ngarkimit të dokumenteve online. 
7. Procesi për ruajtjen e të dhënave në sistemin informatik, përfundon jo më vonë se 5 (pesë) ditë pune nga momenti i plotësimit online.
8. Të dhënat për kryerjen e deklarimit për punësim janë sipas aneksit bashkëlidhur këtij udhëzimi. 
9. Në rast të ndryshimit të të dhënave të punësimit të të huajit (adresa e punëdhënësit, kontrata e punës, profesioni ose rajoni), i huaji ose punëdhënësi i tij duhet t’i përditësojë ato. 
10. Ngarkohet Agjencia Kombëtare e Punësimit dhe Aftësive dhe strukturat e saj për zbatimin e këtij udhëzimi. 
Ky udhëzim hyn në fuqi pas botimit në Fletoren Zyrtare. 

MINISTËR I FINANCAVE DHE EKONOMISË
 Delina Ibrahimaj


ANEKS
DEKLARIMI PËR PUNËSIM

(lutemi plotësoni të dhënat e mëposhtme)

Z./znj. _______________________
Mr./Ms. (Emri Mbiemri/Given name(s) Surname)

Lindur më _____________________
Born on (Data Muaji Viti/Day Month Year)

në ___________________________
in (Vendlindja/Place and country of birth)

me Shtetësi ____________________
Nationality

Me profesion __________________
Skill qualifications

Lloji i dokumentit dhe numri __________________/__/__/__/__/__/__/__/__/__/__/
Type of document and number

Lëshuar më datë ______________, e cila skadon më ______________
Issued on (Data Muaji Viti/Day Month Year) Valid until (Data Muaji Viti/Day Month Year) 

Me adresë ____________________________________________________
Seat and address 

Për të ushtruar aktivitetin/veprimtarinë e tij/saj: 
Name of the employer 
(Emri i subjektit)

Me adresë: __________________________________________________
Seat and address

Emri Mbiemri, firma e deklaruesit
________________

